曾傲棐自稱新「吹神」 自己同自己傾2個鐘偈
2024年05月21日 15:44
東網電視
更多新聞短片
23歲英皇歌手曾傲棐（Arvin）今日（21號）到電台宣傳新歌《FM520》，首次到電台受訪的他坦言已做足功課：「都有睇吓啲訪問，我都鍾意自言自語，我係吹神。（取代正牌「吹神」陳奕迅？）我係圍內嘅吹神，佢吹得好多，我可以吹足5、6個鐘，如果自己同自己講嘢，都可以2個鐘度，我之前一個去日本旅行10日，都係自己同自己講嘢。（唔怕被人誤會你係傻？）咁我好細聲，自己同自己唱歌同傾偈，我好enjoy㗎，不過我又鍾意表演畀人睇。」
問到現時市道差，當歌手可有經濟壓力？他表示自己做歌手只求開心，雖然他非有錢人，家人亦沒反對，不過已被問攞家用：「我都諗緊今個月點畀家用，不過公司都安排咗啲商演畀我，希望慢慢多啲工作，不過我都係主力唱歌。」